**Ema Hodžić**

**OBOJIMO SVIJET BOJAMA MIRA I LJUDSKIH PRAVA**

Željela bih da svoju šarenu loptu bacim visoko u nebo i da mi se ne vrati. Željela bih da leti nebom i da padne u neku daleku zemlju gdje djeca teško žive, gdje je rat. Željela bih da padne u dvorište djevojčice koja nikada nije imala loptu. Njen osmijeh na licu bi me usrećio. Djeca moraju biti sretna i da mogu, nebom bih poslala hiljade lopti za hiljadu nesretne djece. Ne mogu to uraditi jer i kod nas se teško živi. Ne žive svi isto, mnogi žive u izobilju, a mnogi nemaju ništa. Željela bih da se to promijeni jer ovo je zemlja svih nas. Željela bih da moj tata i moja mama budu nasmijani, da im lica ne budu zabrinuta. Da ne brinu za moju budućnost i budućnost moje sestre. Moja sestra je još mala, ali se zna od srca nasmijati kad je sretna. Nadam se da će se tako smijati i djevojčica koja dobije moju šarenu loptu.

3-b, **OŠ „Brčanska Malta“, Tuzla**

**Učiteljica Rusmira Gazdić**